wickkiey/tamil-wikipedia-markdown huggingface dataset:
# இராமன் ஸ்ரீராமன்


**இராமன் ஸ்ரீராமன்** (*Raman Sreeraman*) என்பது 1985 ஆம் ஆண்டைய தமிழ் பரபரப்பூட்டும் அதிரடி திரைப்படம் ஆகும். பிரசாத் டி. கே. இயக்கிய இப்படத்தை பாபு கே தயாரித்தார். இப்படத்தில் விஜயகாந்த் மற்றும் ஜோதி ஆகியோர் முன்னணி வேடங்களில் நடித்தனர். இந்த படத்திற்கு சிவாஜி ராஜா இசை அமைத்தார்.  

## நடிகர்கள்

- விஜயகாந்த் விஜய் / சஞ்சய்
- வித்யாவாக ஜோதி
- வனிதா சங்கரின் சகோதரியும், வித்யாவின் தோழியான சரதாவாக
- சத்யராஜ் சங்கராக
- கவுண்டமணி
- அனுராதா
- வெண்ணிற ஆடை மூர்த்தி

## கதை
விஜய் ஒரு பிரலபமான தொழிலதிபர். அவரது திருமணத்திற்கு ஒரு நாள் கழித்து, அவரை அவரது மனைவியின் முன்னாள் காதலனான சங்கர் (சத்யராஜ்) வழியில் தடுத்து நிறுத்தி, அவர்களை கிண்டல் செய்யும் முறையில் வாழ்த்துகிறார். விரைவில் சங்கர் வித்யாவை அவ்வப்போது மிரட்டத் (பிளாக் மெயில்) தொடங்குகிறார். வித்யா (ஜோதி) சங்கரின் சகோதரியான சாரதாவின் கல்லூரி காலத் தோழி என்பதால் தோழிக்காக அமைதியாக இருந்தனர். இருப்பினும், விஜய் சங்கர் கூறும் கதைகளை நம்பவில்லை. அவர் தனது மனைவி வித்யாமீது நமிபிக்ககையோடு இருக்கிறார். சங்கர் விஜயின் நிறுவனத்தில் உதவி மேலாளராகப் பணிபுரிந்துவருகிறார். இனி அவர்களுக்கு தொந்தரவு செய்ய மாட்டேன் என்று வித்யாவுக்கு சங்கர் தெரிவிக்கிறார். ஒரு நாள் விஜய் தனது நீதிபதி நண்பருடன் (ஸ்ரீகாந்த்) டென்னிஸ் விளையாடும்போது ஒரு தொலைபேசி அழைப்பு வருகிறது. அதில் தனது காசாளர் சங்கரால் கொலை செய்யப்பட்டார் என்ற செய்தியைக் கேட்கிறார். இந்த குற்றச்சாட்டை மறுத்த சங்கர், இந்தக் கொலையை செய்தது விஜய் தான் என்று கூறுகிறார்.  

பின்னர் தனது தோழி சாரதாவுக்கு உதவ முடிவு செய்த வித்யா, சிறையில் சங்கரை சந்திக்கிறார். விஜய் தனக்கு வேலை கொடுத்ததிலிருந்து தான் திருந்திவிட்டதாக சங்கர் வித்யாவிடம் கூறுகிறான். இருப்பினும், விஜய் காசாளரைக் கொலை செய்து விட்டு டி.எம்.சி 7979 என்ற பதிவு எண் கொண்ட இருசக்கர மோட்டார் வாகனத்தில் தப்பிசெ சென்றதைக் கண்டதாக கூறுகிறான். விஜய் ஒரு நல்ல மனிதர் என்று இக் கருத்தை வித்யா ஏற்க்க மறுக்கிறார். வித்யா வீடு திரும்பியதும், விஜய் தனது டி.எம்.சி 7979 பதிவு எண் கொண்ட இருசக்கர வாகனத்தைக் காணவில்லை என்று தெரிவிக்கிறார். விரைவில் வித்யாவுக்கு தனது கணவர் விஜை மீது சந்தேகம் தோன்றுகிறது. ஒரு இரவு, விஜய் குடிபோதையில் இருப்பதாகவும், சாரதாவுடன் உறவு வைத்திருப்பதாகவும் காட்டப்பட்டுள்ளது. விஜயை பழிவாங்க சாரதா இந்த வாய்ப்பைப் பயன்படுத்துகிறார். பின்னர், விஜய் குடிபோதையில் இருப்பதாகவும் அவரை அழைதுச் செல்லுமாறு வித்யாவுக்கு விடுதியில் இருந்து தொலைபேசி அழைப்பு வருகிறது. இதற்காக வித்யா தங்கும் விடுதியை அடைந்ததும், விஜய் தனது மனைவியுடன் திரும்பிச் சென்றதாக தகவல் கூறப்படுகிறது. இது வித்யாவை மேலும் குழப்புகிறது.  

அடுத்து என்ன நடந்தது? விஜய் உண்மையான கொலைகாரனா? அல்லது நல்லராக பாசாங்கு செய்கிறாரா அல்லது கொலை செய்தவர் சங்கரா?
# அலை ஓசை (திரைப்படம்)


**அலை ஒசை** (*Alai Osai*) என்பது 1985 ஆம் ஆண்டைய இந்தியத் தமிழ்த் திரைப்படம் ஆகும். இப்படத்தை சிறுமுகை ரவி இயக்க விசயகாந்து, நளினி ஆகியோர் முக்கிய வேடங்களில் நடித்துள்ளனர். இதற்கு தணிக்கை வாரியம் *A* (வயதுவந்தவர்களுக்கு மட்டும்) என சான்றிதழ் வழங்கியது. இப்படம் தெலுங்கு மொழியில் *பிரஜா போராட்டம்* என்ற பெயரில் மொழிமாற்றம் செய்யப்பட்டது.  

## நடிகர்கள்
- விசயகாந்து
- நளினி
- மாதுரி
- கவுண்டமணி
- ராதாரவி
- சங்கிலி முருகன்
- செந்தில்
- இடிச்சப்புளி செல்வராசு
- லூசு மோகன்
- காந்திமதி
- அனுராதா

## இசை
இப்படத்திற்கு இளையராஜா இசையமைத்தார். பாடல் வரிகளை இளையபாரதி, கங்கை அமரன், முத்துலிங்கம், காமகோடியன், வைரமுத்து ஆகியோர் எழுதினர். "போராடடா" பாடல் 2018 ஆம் ஆண்டய தமிழ் திரைப்படமான " பரியேறும் பெருமாள் " படத்தில் பயன்படுத்தப்பட்டது.  
| "கனிந்து வரும்" | எஸ். ஜானகி | காமகோடியன் |  |
| --- | --- | --- | --- |
| "குப்பமா பெத்த" | எஸ்.ஜானகி குழுவினர் | கங்கை அமரன் |  |
| "பார்க்காததும்" | மலேசியா வாசுதேவன், கிருஷ்ணசந்தர் & சாய்பாபா |  |  |
| "நீயா அழைத்தது" | எஸ். பி. பாலசுப்பிரமணியம், எஸ். ஜானகி | வைரமுத்து |  |
| "போராடடா" | மலேசியா வாசுதேவன் குழுவினர் | இளையபாரதி |  |
| "ரோஜா தோட்டம்" | எஸ். ஜானகி | முத்துலிங்கம் | } |
# மெல்லப் பேசுங்கள்


**மெல்லப் பேசுங்கள்** (*Mella Pesungal*) என்பது 1983-இல் வெளிவந்த இந்திய தமிழ் திரைப்படமாகும். பாரதி, வாசு ஆகிய இரட்டையர் இயக்கிய இப்படத்தில் பானுப்ரியா, வசந்த் ஆகியோர் முக்கிய வேடங்களில் நடித்திருந்தனர். இந்தப் படத்தில் நடிகை பானுப்ரியா திரையுலகில் அறிமுமகானார்.  

## கதைச்சுருக்கம்
பிரபு என்ற இளைஞன் பள்ளி ஆசிரியரான உமாவைக் காதலிக்கிறான். பிரபுவின் வீட்டில் நடந்த ஒரு விரும்பத்தகாத நிகழ்வால் அவர்களின் காதல் வாழ்க்கை சிக்கலில் மாட்டுகிறது.  

## நடிகர்கள்
- பானுப்ரியா உமா
- வசந்த்
- ஒய். ஜி. மகேந்திரன்
- வினு சக்ரவர்த்தி
- அனுராதா

## பாடல்கள்
இத்திரைப்படத்திற்கு இளையராஜா இசையமைத்திருந்தார்.  
| "செவ்வந்திப் பூக்களில்" | உமா ரமணன், தீபன் சக்ரவர்த்தி | புலமைப்பித்தன் |  |
| --- | --- | --- | --- |
| "காதல் சாகாது" | எஸ். ஜானகி, மலேசியா வாசுதேவன் | நா. காமராசன் |  |
| "கேளாதோ காதல்" | கிருஷ்ணசந்தர் | வைரமுத்து |  |
| "உயிரே உறவில்" | எஸ். ஜானகி | கங்கை அமரன் | } |
# சந்திர சேகர் கோசு

**சந்திர சேகர் கோசு** (Chandra Shekhar Ghosh) இந்தியாவின் திரிபுராவில் உள்ள பிசல்கரில் 1960 இல் பிறந்த இவர் பந்தன் வங்கியின் நிறுவனரும், தலைமை நிர்வாக அதிகாரியும், நிர்வாக இயக்குனருமாவார்.  

## ஆரம்ப ஆண்டுகள்
இவரது தந்தை அரிபாதா கோசு திரிபுராவில் ஒரு இனிப்பு கடை வைத்திருந்தார். கல்லூரியில் படித்துக் கொண்டே தனது தந்தைக்கு கடையில் உதவி புரிந்தார். தாக்கா பல்கலைக்கழகத்தில் புள்ளியியலில் தனது முதுகலைப் பட்டம் பெற்றார். கல்வியை முடித்த பின்னர் இவர் வங்காளதேசத்தில் அரசு சாரா அமைப்பான வங்காளதேசம் ஊர் முன்னேற்ற செயற்குழுவில் சேர்ந்தார். இந்தியா திரும்பிய பிறகு, இவர் பல தன்னார்வ தொண்டு நிறுவனங்களுடன் பணிபுரிந்தார். இவர் கிராம நலச் சங்கத்தில் தனது வேலையை விட்டுவிட்டு, மேற்கு வங்கத்தில் பந்தன்-கொன்னகர் என்ற தன்னார்வ தொண்டு நிறுவனத்தை நிறுவினார். முறையான வங்கி சேவைகளால் உதவாத பகுதிகளில் சிறு உதவிக்குழுக்கள் மூலம் மகளிருக்கு கடன் வழங்குவதற்கும், தொழில் முனைவோர்களை மேம்படுத்தையும் நோக்கமாகக் கொண்டது.  

## பந்தனும், பந்தன் வங்கியும்
மேற்கு வங்காளத்தின் கொல்கத்தாவில் 2001 ஆம் ஆண்டில் 2,00,000 ரூபாய் மூலதனத்துடன் மூன்று ஊழியர்களுடன் பந்தன்-கொன்னகரைத் தொடங்கினார். 2009 ஆம் ஆண்டில், தன்னார்வ தொண்டு நிறுவனத்தின் சிறுநிதி நிறுவனமாக இருந்த தனது நிறுவனத்தை வங்கிசாரா நிதி நிறுவனமாக மாறியது. 2010 ஆம் ஆண்டில், பந்தன் இந்தியாவின் மிகப்பெரிய சிறுநிதி நிறுவனமாக அங்கீகரிக்கப்பட்டது.  

2014 ஆம் ஆண்டில், இந்திய ரிசர்வ் வங்கி பந்தனுக்கு வங்கி உரிமத்திற்கான ஒப்புதல் வழங்கியது. பந்தன் வங்கி 2015 ஆகத்து 23 அன் அன்று உருவானது. கோசு வங்கியின் தலைமை நிர்வாக அதிகாரியாகவும், நிர்வாக இயக்குனருமாகவும் இருந்தார். ஒரு சிறுநிதி நிறுவனத்திற்கு இந்தியாவில் வங்கி உரிமம் கிடைத்த முதல் நிகழ்வு இதுவேவாகும். சுதந்திரத்திற்குப் பிறகு கிழக்கு இந்தியாவில் ஒரு உலகளாவிய வங்கி அமைக்கப்பட்ட முதல் நிகழ்வு இதுவாகும்.  

## தொழில் இணைப்புகள்
கிழக்கு பிராந்தியத்தின் இந்திய தொழில்துறை கூட்டமைப்பின் (சிஐஐ) தலைவராகவும், அதன் பொருளாதார விவகாரங்கள், நிதி மற்றும் வரிவிதிப்புக் குழுவின் தலைவராகவும் இருந்த இவர், தற்போது அந்த கூட்டமைப்பின் உறுப்பினராக உள்ளார். மேலும், இந்திய வர்த்தக மற்றும் தொழில்துறை கூட்டமைப்பின் (FICCI) நிதி சேர்க்கைக் குழுவின் இணைத் தலைவராகவும் உள்ளார். இவர் வங்காள வர்த்தக மற்றும் கைத்தொழில் சபையின் (பி.சி.சி & ஐ) தலைவராக இருந்தார்.  
## விருதுகள்
- மூத்த அசோகா சகா - 2007
- போர்ப்ஸ் இதழின் சமூக தாக்கத்துடன் கூடிய தொழில்முனைவோர் விருது, 2014
- 2014 ஆம் ஆண்டின் இடி தொழில்முனைவோர் விருது
- ஒரு தனிநபரால் சிறுநிதித் துறைக்கு வாழ்நாள் பங்களிப்பு - 2015
- வங்கியில் சிறந்து விளங்கிய ச.ரங்கராஜன் விருது - 2017
- வணிக உலக மாக்னா விருதுகள் - 2019 ஆம் ஆண்டின் வங்கியாளர்

## குடும்பம்
கோசு, தனது மனைவி நீலிமா, 21 வயது மகன் அன்சுமான் ஆகியோருடன் கொல்கொத்தாவில் வசித்து வருகிறார்.
# இரும்பு வாயில் (நடு ஆசியா)


**இரும்பு வாயில்** (Iron Gate) என்பது பல்கு மற்றும் சமர்கந்துக்கும்<nowiki/>இடையிலான ஒரு குறுகிய கணவாய் ஆகும். இது இசார் மலைவரம்பிலிருந்து தெற்கே ஆமூ தாரியா நோக்கி நீண்டுகொண்டிருக்கும் மலைகளை கடக்கிறது. பண்டைய காலங்களில் இது பாக்திரியாவிற்கும் சோக்தியானாவிற்கும் இடையிலான பாதையாக பயன்படுத்தப்பட்டது. மேலும் இப்பகுதியில் உள்ள எந்தவொரு சக்திக்கும் இது மிகவும் முக்கியத்துவம் வாய்ந்தது. இரும்புடன் வலுவூட்டப்பட்ட ஒரு உண்மையான வாயில் இங்கு நின்றது என்ற நம்பிக்கையிலிருந்து அதன் பெயர் வந்தது. இது சுர்சொண்டாரியோ மாகாணத்தின் பாய்சூனிலிருந்து மேற்கே அமைந்துள்ளது. அதன் சரியான இடம் விவாதத்திற்குரியது என்றாலும், இது பொதுவாக சமர்கந்து (உசுபெக்கிசுத்தான்) முதல் பல்கு (ஆப்கானித்தான்) மற்றும் கார்சி நகரத்திற்கு அருகில் உள்ள சாலையில் 3 கிலோமீட்டர் (1.9 மைல்) கடந்து செல்வதாக கருதப்படுகிறது. வரலாற்றாசிரியர் இலெவ் குமிலேவின் கூற்றுப்படி, இதன் தற்போதைய பெயர் "புஸ்கலா" என்பதாகும்.  

## ஆர்கான் கல்வெட்டுகளில்
கோக்டர்க் பேரரசின் போது இடைக்கால துருக்கியர்கள் பட்டுப் பாதையைக் கட்டுப்படுத்தினர். இது ஒரு முக்கியமான வருவாய் ஆதாரமாக இருந்தது. தெமிர் கபிக் பட்டுச் சாலையைக் கட்டுப்படுத்த ஒரு மூலோபாய முக்கிய புள்ளியாக இருந்தது.  

730 களில் அமைக்கப்பட்ட ஓர்கான் கல்வெட்டுகள் (கோசா சைடம் நினைவுச்சின்னங்கள் என்றும் அழைக்கப்படுகின்றன), துருக்கிய பேரரசரான பில்ஜ் ககன் மற்றும் அவரது சகோதரர் குல் திகின் பற்றியது . இது கோசா சைடம் நினைவுச்சின்னங்களுக்கு சில காலம் முன்பு பொறிக்கப்பட்ட பெயின் சோக்கோ கல்வெட்டுகளில் பில்ஜ் ககனின் ஆலோசகரான தோனியுகுக் பற்றியது. இந்த கல்வெட்டுகள் அனைத்திலும் தெமிர் கபிக் என்ற புவியியல் பெயர் பல முறை குறிப்பிடப்பட்டுள்ளது. கீழே சில எடுத்துக்காட்டுகள் உள்ளன  

### குல்திகினின் கல்வெட்டில் (தெற்குப் பக்கம்)
மேற்கில், நான் பேர்ல் ஆற்றின் மீது இரும்பு வாயிலுக்கு ஒரு இராணுவத்தை அனுப்பினேன்  

### பில்ஜ் ககனின் கல்வெட்டில் (கிழக்குப் பக்கம்)
(புமின் ககானைக் குறிப்பிடுகிறார்) கிழக்கில் கடிகன் வனத்திலிருந்து மேற்கில் இரும்பு வாயில் வரை அனைத்து பகுதிகளையும் அவர் இணைத்தார்.  

### தோனியுகுக் கல்வெட்டில் (2 வது நினைவுச்சின்னம், தெற்குப் பக்கம்)
( 701 இல் நடந்த போரைக் குறிப்பிடுகிறார் * )* நாங்கள் இரும்பு வாயிலை அடைந்தோம்
# சேலம் மாவட்டப் பேரூராட்சிகள்

**சேலம் மாவட்டப் பேரூராட்சிகள்**, சேலம் மாவட்டத்தில் மொத்தம் 31 பேரூராட்சிகள் உள்ளன. அவைகள் பின்வருமாறு;  

1. அயோத்தியாபட்டினம்
1. அரசிராமணி
1. ஆட்டையாம்பட்டி
1. இளம்பிள்ளை
1. ஏத்தாப்பூர்
1. ஓமலூர்
1. கங்கவள்ளி
1. கருப்பூர்
1. கன்னங்குறிச்சி
1. காடையாம்பட்டி
1. கீரிப்பட்டி
1. கொங்கணபுரம்
1. கொளத்தூர்
1. சங்ககிரி
1. சலகண்டாபுரம்
1. செந்தாரப்பட்டி
1. தம்மம்பட்டி
1. தெடாவூர்
1. தேவூர்
1. நங்கவள்ளி
1. பனைமரத்துப்பட்டி
1. பி. என். பட்டி
1. பூலாம்பட்டி
1. பெத்தநாயக்கன்பாளையம்
1. பேளூர்
1. மல்லூர்
1. மேச்சேரி
1. வனவாசி
1. வாழப்பாடி
1. வீரக்கல்புதூர்
1. வீரகனூர்
# நம்ம ஊரு பூவாத்தா


**நம்ம ஊரு பூவாத்தா** (*Namma Ooru Poovatha*) என்பது 1990 ஆம் ஆண்டில் நவம்பர் மாதம் 19 ஆம் தேதியன்று வெளியான இந்திய தமிழ் திரைப்படம் ஆகும். மணிவாசகம் இயக்கிய இப்படத்தை ராஜேஸ்வரி மணிவாசகம் தயாரித்தார். இப்படத்தில் முரளி, கௌதமி, கவுண்டமணி, செந்தில் ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார்.  

## நடிகர்கள்

- முரளி பொன்னுராசுவாக
- கௌதமி பூவாத்தாவாக
- கவுண்டமணி எவர்கிங் ஏகாம்பரமாக
- செந்தில்
- ஜெய்கணேஷ்
- ஆனந்த் ராஜ் (நடிகர்)
- பசி நாராயணன்
- திடீர் கண்ணையா
- கங்கா
- கே. கே. சௌந்தர்
- பி. எஸ். மணி
- சூர்யகாந்த்
- கருப்பு சுப்பையா
- மாஸ்டர் ஆனந்தன்
- ஜோக்கர் துளசி
- அப்பு
- தஞ்சை நல்லோன்
- டி. ராஜாமணி
- ஜே. நாடார்
- உமா மோகன்
- மகேஸ்வரி
- கே. ஜானகி
- விஜயதுர்கா
- எம். ஆர். சுலக்சனா
- வாசுகி
- தேனி குஞ்சம்மாள்
- வி. பிரபாதேவி
- கங்கா
- வடிவு
- ஜே. மாலா
- லதா
- பாண்டிச்சேரி ஜெயந்தி
- சித்ர குப்தன்

## இசை
தேவா இசையமைத்தார்.அனைத்து பாடல்களையும் காளிதாசன் இயற்றினார்.  
| 1 | "மஞ்சநதிபூவே" | சித்ரா | காளிதாசன் | 5:13 |  |
| --- | --- | --- | --- | --- | --- |
| 2 | "மாராப்பு போட்ட புள்ளல" | எஸ். பி. பாலசுப்பிரமணியம், கே. எஸ். சித்ரா | காளிதாசன் | 4:43 |  |
| 3 | "மந்திரிச்சிவிட்ட கோழி" | மலேசியா வாசுதேவன் | காளிதாசன் | 4:16 |  |
| 4 | "சின்ன சின்ன பூவே" | கே. ஜே. யேசுதாஸ், சித்ரா | காளிதாசன் | 4:59 |  |
| 5 | "ரொம்ப நளாக மாமா" | எஸ். பி. பாலசுப்பிரமண்யம், சித்ரா | காளிதாசன் | 4:33 |  |
| 6 | "ஆவாரம் பூ ஒண்ணு" | கே.ஜே.யேசுதாஸ், கே.எஸ் சித்ரா | காளிதாசன் | 4:32 | } |
# நாங்கள் புதியவர்கள்


**நாங்கள் புதியவர்கள்** (*Nangal Puthiyavargal*) என்பது 1990 ஆண்டு சூலை மாதம் 27 ஆம் தேதி வெளியான தமிழ் நாடகத் திரைப்படமாகும். ஆர். ஜி. இளவழகன் இயக்கிய இப்படத்தை வி. கொண்டியன், சி. பாலாமணி, பி. கதிரவன் ஆகியோர் தயாரிதனர். இப்படத்தில் முரளி, ரேகா, சின்னி ஜெயந்த், சக்ரவர்த்தி ஆகியோர் முக்கிய வேடங்களில் நடிதனர். இப்படத்திற்கு, சந்திரபோஸ் இசை அமைத்தார்.  

## நடிகர்கள்

- முரளி கௌரியாக
- ரேகா பாரதியாக
- சின்னி ஜெயந்த் சந்திரமோகனாக
- சக்கரவர்த்தி வித்யாசாகராக
- ஜே. லலிதா லலிதாவாக
- ராஜாத்தி
- எம்.ஆர்.கே.
- ஒரு விரல் கிருஷ்ணா ராவ்
- லூசு மோகன்
- ஜோக்கர் துளசி
- ஓமக்குச்சி நரசிம்மன் பாலமுருகனாக
- விஜயசிறீ
- நவீனா
- புவனேஸ்வரி
- மகேந்திரா
- சாப்லின் நடராஜன்
- ராஜேஷ்
- ராஜா ராஜாவா (சிறப்புத் தோற்றம்)
# மண்ணைத் தொட்டு கும்பிடணும்


**மண்ணைத் தொட்டு கும்பிடணும்** (*Mannai Thottu Kumbidanum*) என்பது 1995 ஆம் ஆண்டய தமிழ் நாடகத் திரைப்படம் ஆகும். இப்படத்தின் இயக்குநர். ஆர். உமாசங்கர் ஆவார். இவர் இதற்கு முன்பு *தம்பி ஊருக்கு புதுசு* (1991) படத்தை இயக்கியிருந்தார். இப்படத்தில் செல்வா மற்றும் கீர்த்தனா ஆகியோர் முக்கிய வேடங்களில் நடித்துள்ளனர். இதில் ராஜேஷ், ராக்கி, கவுண்டமணி, செந்தில், வடிவுக்கரசி, கமலா காமேஷ் ஆகியோர் துணை வேடங்களில் நடித்துள்ளனர். செல்வி சிவகுரு தயாரித்த இப்படத்திற்கு, தேவா இசை அமைத்துள்ளார். இப்படமானது 1995 திசம்பர் 16 அன்று வெளியிடப்பட்டது.  

## கதை
சத்தியமூர்த்தி ( ராஜேஷ் ) ஒரு கனிவான கிராமத் தலைவராவார். அவர் கிராமத்திலுள்ள ஏழை மக்களுக்கு உதவுபவராவார். அதே சமயம் நல்லதம்பி (ராக்கி) இரக்கமற்ற பணக்கார நில உரிமையாளராக உள்ளார். இவரது மகன் ராமச்சந்திரனும் ( செல்வா ) ராசதியும் ஒருவருக்கொருவர் காதலிக்கிறார்கள். சத்தியமூர்த்தி முடங்குவாதத்தால் பாதிக்கப்படுகிறார். இதைப் பயன்படுத்தி ராமச்சந்திரன் கிராமத்தின் புதிய தலைவராகிறார். இதற்கிடையில், சத்தியமூர்த்தியின் குடும்பத்தையே அழிக்க நல்லதம்பி விரும்பி செயல்படுகிறார். அடுத்தது நடப்பது என்ன என்பதே கதையின் முடிவு.  

## நடிகர்கள்

- செல்வா இராமச்சந்திரனாக
- கீர்த்தனா இராசாத்தியாக
- ராஜேஷ் சத்தியமூர்த்தியாக
- ராக்கி நல்லதம்பியாக
- கவுண்டமணி தேசிங்குவாக
- செந்தில் டயராக (ராஜாதி ராஜ ராஜ மார்தாண்ட ராஜ கம்பீர ராஜ குலோத்துங்க கத்தவராய கிருஷ்ண காமராஜ்)
- வடிவுக்கரசி
- கமலா காமேஷ் நல்லதம்பியின் தாயாக
- வரலட்சுமி இராஜாத்தியின் தாயாக
- திடீர் கண்ணையா மன்னாராக
- பயில்வான் ரங்கநாதன்
- பிரேமி
- தேவிசிறீ
- சர்மிலி
- கவிதாசிறீ
- வசந்த்
- ஜோக்கர் துளசி

## இசை
படத்தற்கான பின்னணி இசை பாடல்களுக்கான இசை ஆகியவற்றை திரைப்பட இசையமைப்பாளர் தேவா மேற்கொண்டார். 1995 ஆம் ஆண்டில் வெளியான இந்த படத்தின் பாடல் பதிவில், வாலி, பிறைசூடன், காளிதாசன் ஆகியோரால் எழுதப்பட்ட பாடல் வரிகளைக் கொண்டு ஐந்து பாடல்கள் உள்ளன.  
| 1 | 'ஆத்தா முத்து மாரியம்மா' | சித்ரா, குழுவினர் | வாலி | 4:38 |  |
| --- | --- | --- | --- | --- | --- |
| 2 | 'எனக்கு இன்று தீபாவளி' | எஸ். குழந்தைவேலு, மின்மினி | காளிதாசன் | 4:56 |  |
| 3 | 'எப்போ மாமா கச்சேரி' | மனோ, சுவர்ணலதா | வாலி | 4:30 |  |
| 4 | 'மண்ண தொட்டு கும்பிடனும்' | மலேசியா வாசுதேவன், குழுவினர் | பிறைசூடன் | 4:36 |  |
| 5 | 'சீதையின் கைகள்' | கே.எஸ் சித்ரா, ஸ்வர்ணலதா | வாலி | 5:08 | } |
# புருஷன் பொண்டாட்டி


**புருஷன் பொண்டாட்டி** (*Purushan Pondatti*) என்பது 1996 ஆண்டைய தமிழ் நகைச்சுவை நாடகத் திரைப்படம் ஆகும். என். கே. விசுவநாதன் இயக்கிய இப்படத்தில் பாண்டியராஜன், ரஞ்சிதா ஆகியோர் முக்கிய வேடங்களில் நடித்துள்ளனர். பி. கே. யாதவ் தயாரித்த இப்படத்திற்கு, சிற்பி இசை அமைத்துள்ளார். இப்படம் 1996 திசம்பர் 6 அன்று வெளியானது.  

## கதை
விற்பனை பிரதிநிதியான பாண்டியன் ( பாண்டியராஜன் ) ராஜேஸ்வரியை ( ரஞ்சிதா ) திருமணம் செய்து கொள்கிறார். பாண்டியனின் தாய் வடிவு ( வடிவுக்கரசி ) ஒரு கொடுமைக்காரி, அதே நேரத்தில் அவரது தந்தை வேல்முருகன் ( மணிவண்ணன் ) ஒரு நல்ல மனிதர். அவர்களுக்கு மூன்று மகள்களும் உள்ளனர். ராஜேஸ்வரியின் சம்பளம், வரதட்சணை ஆகியவற்றை வடிவு எடுத்துக் கொள்கிறார். ராஜேஸ்வரியின் நகைகளைப் போட்டு தனது முதல் மகள் மாலினி (லதா) திருமணத்தை நடத்துகிறார் வடிவு. திருமணத்துக்குப் பின்னர், மாப்பிள்ளை (தியாகு) வேலையை இழக்கிறார். இதற்கிடையில் பாண்டியனும், ராஜேஸ்வரியும் குடும்ப நலனுக்காக கருக்கலைப்பு செய்ய முடிவு செய்கிறார்கள். இதற்கிடையில், மாலினி கர்ப்பமாகிறாள். வடிவு தன்னை பணம் ஈட்டும் இயந்திரமாக கருதுவதினால் கோபமடைந்த ராஜேஸ்வரி, தனது வேலையை ராஜினாமா செய்கிறார். ராஜேஸ்வரியின் சம்பளப் பணத்தை எதிர்பார்க்கும் வடிவு, இதனால் கோபமடைந்து, ராஜேஸ்வரியை கொளுத்த முயற்சிக்கிறார். ஆனால் வேல்முருகன் அவளைக் காப்பாற்றுகிறார். பின்னர் ராஜேஸ்வரி பாண்டியனின் வீட்டை விட்டு வெளியேறி வேலை தேட ஆரம்பிக்கிறார். வேலையைத் தேடி அது கிடைக்காததினால் அவர் ஒரு ஆடை தயாரிப்பாளராக மாறுகிறார், அதன் பிறகு, அவர் வெற்றிகரமாக ஒரு துணி தொழிற்சாலையின் உரிமையாளராக வளர்கிறார். இதற்கிடையில், பாண்டியனின் குடும்பம் கடன்களால் முடங்குகிறது. பின்னர் என்ன நடக்கிறது என்பது கதையின் முக்கிய அம்சமாகும்.  

## நடிகர்கள்

- பாண்டியராஜன் பாண்டியனாக
- ரஞ்சிதா ராஜேஸ்வரியாக
- ஆர். சுந்தர்ராஜன் ராஜேஸ்வரியின் தந்தையாக
- மணிவண்ணன் பாண்டியனின் தந்தை வேல்முருகனாக
- வடிவுக்கரசி வடிவு
- பாண்டியன் நடராஜனாக
- வெண்ணிற ஆடை மூர்த்தி பட்டுசாமியாக
- லதா மாலினியாக
- விஜய சந்திரிகா ராஜேஸ்வரியின் தாயாக
- சி. ஆர். சரஸ்வதி சூரிய கலாவாக
- தியாகு
- பாண்டு கானாக
- திடீர் கண்ணையா
- குள்ளமணி
- எம்.ஆர்.கே.
- ஜி. கே.
- எம். எம். விநாயகா
- கருப்பு சுப்பையா
- ஜோக்கர் துளசி
- ஜான் பாபு
- விஜயகணேஷ்
- கலைஞானம் (சிறப்புத் தோற்றம்)

## இசை
இந்த படத்திற்கான பின்னணி இசை மற்றும் பாடல் போன்றவற்றிற்கு இசையமைப்பாளர் சிற்பி இசையமைத்தார். 1966 இல் வெளியிடபட்ட பாடல் பதிவில் ஐந்து பாடல்கள் இடம்பெற்றன. பாடல் வரிகளை வைரமுத்து, எஸ். ஜே. சூர்யா ஆகியோர் எழுதினார்.  
| 1 | 'லாட்டரி எனக்கு' | மனோ, சங்கீதா | எஸ். ஜே. சூர்யா | 4:57 |
| --- | --- | --- | --- | --- |
| 2 | 'மழையடிக்குது' | மனோ, சித்ரா | வைரமுத்து | 4:52 |
| 3 | 'நட்ட நடுராத்திரி' | மனோ, சித்ரா | 4:30 |  |
| 4 | 'புள்ள வேணும்' | சிற்பி, சித்ரா | 4:26 |  |
| 5 | 'வாடா வயசு பைய்யா' | மரகதமணி | 4:06 | } |

## விருதுகள்
- 1996 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.
# கா. ந. தண்டாயுதபாணி பிள்ளை


**காரைக்கால் நடேசன் தண்டாயுதபாணி பிள்ளை** (*Karaikal Natesan Dhandayudhapani Pillai*) (பிறப்பு: 1921 சூலை 14, காரைக்கால் - 1974 அக்டோபர் 12) ஓர் இந்தியப் பாரம்பரிய நடனக் கலைஞரும், நடன இயக்குனருமாவார். இவர் பரதநாட்டியத்தின் முன்னணி நிபுணர்களில் ஒருவராக பலரால் கருதப்படுகிறார். இவர் ஒரு ஆசிரியராகவும் பல கலைஞர்களுக்கு பயிற்சி அளித்தார்.  

## தொழில்
இந்தியாவின் ஒன்றியப் பகுதியான புதுச்சேரியில் உள்ள காரைக்காலில் அறியப்பட்ட இசைக்கலைஞரான ஏ. கே. நடேசன் பிள்ளை என்பவருக்கு 1921 சூலை 14 அன்று பிறந்தார். ஆரம்பத்தில் தனது தந்தையின் கீழ் இசையில் பயிற்சி பெறத் தொடங்கினார். ஆனால் பின்னர் பரதநாட்டியத்த்தை கற்று தந்து வந்த தனது தாத்தாவின் கீழ் பயிற்சியினை மேற்கொள்ளத் தொடங்கினார். பின்னர், இதைத் தொடர்ந்து, ருக்மணி தேவி அருண்டேலின் கலாசேத்திராவில் ஆசிரியராக சேர்ந்தார். அங்கு இவர் பல ஆண்டுகள் கற்பித்தார். இவர் பரதநாட்டியத்திற்காக பல பாடல்களையும் எழுதியுள்ளார். மேலும், பல மாணவர்களுக்கு பயிற்சியும் அளித்தார். இவரது சீடர்களில் ஸ்ரீவித்யா, ஜெ. ஜெயலலிதா, ஹேமா ராஜகோபாலன், சுகந்தி சத்யனே, நயனா செனாய், அடையார் கே. லட்சுமணன், உமா முரளிகிருட்டிணா, விஜயலட்சுமி செட்டி-அகுஜா, ஜெயலட்சுமி ஆல்வா, கீதா சந்திரன் போன்றவர்கள் குறிப்பிடத்தக்கவர்கள். தெலுங்கு, தமிழ் மற்றும் இந்தி மொழிகளில் *ராஜா குருவ்* *நாயகன்-மௌஜி*, *சாயா*, *ஓம் பஞ்சி ஏக் தால் கே*, *சிறீ காலகஸ்தீஸ்வர மகாத்மியம்*, *பாய்-பாய்* போன்ற பல படங்களின் நடன நடன இயக்குனராகவும் இருந்தார். இவர் 1967 இல் சென்னையில் "சிறீ இராம நாடக நிகேதன்" என்ற நடனப் பள்ளியையும் நிறுவினார். 1971 ஆம் ஆண்டில், நடனத்திற்காக இவர் செய்த பங்களிப்புகளுக்காக இந்திய அரசு இவருக்கு குடிமகன்களுக்கு வழங்கப்படும் நான்காவது மிக உயர்ந்த கௌரவமான பத்மசிறீ விருதினை வழங்கியது.  

## சொந்த வாழ்க்கை
இவரது மனைவி சந்திரா தண்டாயுதபணி பிள்ளை, அறியப்பட்ட பரதநாட்டிய நிபுணராகவும், ஆசிரியராகவும் இருக்கிறார். மேலும், 2005 இல் இறந்த இவரது தம்பி, தட்சிணாமூர்த்தி பிள்ளையும் ஒரு குறிப்பிடத்தக்க பாரதநாட்டிய ஆசிரியராக இருந்தார்.  

## இறப்பு
அமெரிக்காவில் ஒரு கண் அறுவை சிகிச்சைக்கு சென்று, 1974 அக்டோபர் 4 ஆம் தேதி திரும்பிய பிறகு, தனது மாணவர்களின் பட்டமளிப்பு விழாவில் கலந்து கொண்டார். அவ்விழாவில் மார்பு வலி ஏற்பட்டு மருத்துவமனையில் அனுமதிக்கப்பட்டு, அக்டோபர் 12 அன்று தனது 53 வயதில் இறந்தார்.
# ஓரினச்சேர்க்கை திரைப்படம்



**ஓரினச்சேர்க்கை திரைப்படம்** (Homosexual film or LGBT-related films) என்பது அகனள், அகனன், ஈரர், திருனர் போன்றவர்களை சார்ந்த கதை அம்சத்துடன் உருவாக்கப்படும் திரைப்பட வகை ஆகும். இவ்வாறன திரைப்படங்கள் பெரும்பாலும் அமெரிக்கா, தாய்லாந்து, பிலிப்பீன்சு, தென் கொரியா, ஆங்காங் போன்ற நாடுகளில் தயாரிக்கப்படுகின்றது. இந்தியத் திரைப்படத்துறைகளில் இவ்வாறான திரைப்படங்கள் தயாரிக்கப்படுவது மிகவும் அரிது.  

## இந்தித் திரைப்படங்கள்
- *பந்தம் பஸ்தி* (1971) - முதல்திரைப்படம்
- பயர் (1996)
- *அலிகார்* (2015)
- கபூர் அண்ட் சன்ஸ் (2006)
- *சுப் மங்கல் ஜியாதா சவ்தன்* (2020)
- *பதாய் தோ* (2022)

## தமிழ்த் திரைப்படங்கள்
- கோவா (2010)
- கருவறைப் பூக்கள் (2011)
- அருவி (2017)
- என் மகன் மகிழ்வன் (2018)
- சூப்பர் டீலக்ஸ் (2019)

## மலையாளத் திரைப்படங்கள்
- சஞ்சாரம் (திரைப்படம்) (2004)

## ஆங்கிலத் திரைப்படங்கள்
- மூன்லைட்டு (2016 திரைப்படம்)
- த சேப் ஆஃப் வாட்டர் (2017)
- அமெரிக்கன் பியூட்டி (திரைப்படம்) (1999)
- பிளாக் ஸ்வான் (திரைப்படம்) (2010)
- எ ஃபெண்டாஸ்டிக் வுமன் (2017)
- கிறீன் புக் (திரைப்படம்) (2018)
- கால் மீ பை யுவர் நேம் (2017)
- புரோக்பேக் மவுண்டன் (2005)
- அமெரிக்கன் ஹஸ்ல் (2013)
# டார்ச்லைட் (2018 திரைப்படம்)


**டார்ச்லைட்** (Torchlight) என்பது 2018இல் தமிழ் மொழியில் வெளிவந்த பெண்களை மையப்படுத்தி எடுக்கப்பட்ட பரபரப்பூட்டும் திரைப்படமாகும். இதை அப்துல் மஜித் என்பவர் தயாரித்து எழுதி இயக்கியுள்ளார். இப்படத்தில் சதா, ரித்விகா, திருமுருகன் ஆகியோர் முக்கிய வேடங்களில் நடித்துள்ளனர். *கான்ஃபிடன்ட் பிலிம் கபே* என்ற தயாரிப்பு பதாகையின் கீழ் இப்படம் தயாரிக்கப்பட்டது. இந்த படம் 1970களில் வெளியான *சேத்னா* என்ற பாலிவுட் திரைப்படத்தை அடிப்படையாகக் கொண்டது. மேலும், 1990களில் தமிழக-ஆந்திர நெடுஞ்சாலைகளில் நடந்த உண்மையான சம்பவங்களை அடிப்படையாகக் கொண்டது. படம் பிப்ரவரி 2017இல் தொடங்கப்பட்டது. படத்தின் முதன்மை புகைப்படம் 2017 பிப்ரவரி 23 அன்று தொடங்கியது. இந்த படம் 2018 செப்டம்பர் 7 அன்று திரையரங்கில் வெளியிடப்பட்டு, நேர்மறையான விமர்சனங்களைப் பெற்றது. இப்படம் தெலுங்கு பதிப்பில் சிறீமதி *21 எஃப்* என்றும் பெயரிடப்பட்டது.  

## நடிகர்கள்
- நிலாவாக சதா
- கவிதாவாக ரித்விகா
- திருமுருகன்
- வருண் உதய்
- ஏ.வெங்கடேஷ்
- சி. இரங்கநாதன்
- சரவண சக்தி
- சூது கவ்வும் சிவகுமார்
- பவா லட்சுமணன்

## கதை
பாலியல் தொழிலாளியாக பணியாற்ற வேண்டிய கட்டாயத்தில் உள்ள ஒரு பெண்ணைச் சுற்றி கதை சுழல்கிறது.  

## தயாரிப்பு
திரைப்பட தயாரிப்பாளர்கள் பிப்ரவரி 2017 இல் இந்த திட்டத்தை அறிவித்து, விபச்சாரம் குறித்தும், தெருக்களில் பணிபுரியும் போது மோசமாக துன்பப்படும் பெண்களின் வாழ்க்கை குறித்தும் இந்த படம் அமையும் என்பதை வெளிப்படுத்தினார்கள். இந்த படம் 1980கள் மற்றும் 1990களின் முற்பகுதியில் நடப்பதாக அமைக்கப்பட்டது. நடிகை சதா முக்கியக் கதாபாத்திரத்தில் நடித்து 2015 ஆம் ஆண்டு எலி படத்திற்குப் பிறகு தமிழகத் திறையுலகில்<nowiki/>மீண்டும் வந்தார்.  

படத்தின் முதல் சுவரொட்டியை இயக்குநர் 2017 திசம்பர் 1 அன்று வெளியிட்டார்.  

## தணிக்கை
இந்திய தணிக்கை வாரியம் விதித்த தணிக்கைத் தடைகள் காரணமாக படத்தின் வெளியீடு தாமதமானது. இதன் விளைவாக ஏறக்குறைய 87 வெட்டுக்கள் மற்றும் 'மோசமான உள்ளடக்கம்' இருப்பதாகக் கூறி படத்திற்கு சான்றிதழ் வழங்க ஆரம்பத்தில் தணிக்கை வாரியம் மறுத்துவிட்டது. இயக்குநர் மும்பைக்குச் சென்று தணிக்கை சிக்கலைத் தீர்த்துக் கொண்டார். மேலும் படம் தணிக்கை திரைப்பட சான்றிதழ் வாரியத்திடமிருந்து ஒரு சான்றிதழைப் பெற்று வெளியிட அனுமதிக்கப்பட்டது.  

## வரவேற்பு
மாலை மலர் இந்த படத்திற்கு 100க்கு 83 என மதிப்பிட்டது. சமயம் தமிழ் 5 நட்சத்திரங்களுக்கு 2.5 என மதிப்பிட்டது.
# மிக மிக அவசரம்


**மிக மிக அவசரம்** (Miga Miga Avasaram) என்பது 2019இல் தமிழ் மொழியில் வெளிவந்த படமாகும். கங்காரு என்ற திரைப்படத்தை தயாரித்த சுரேஷ் காமாட்சி என்பவர் இதை இயக்கியிருந்தார். இப்படத்தில் ஸ்ரீ பிரியங்கா, ஹரிஷ் ஆகியோர் முக்கிய வேடங்களில் நடித்திருந்தனர். இந்தப் படம் பெண் காவல் அதிகாரிகள் எதிர்கொள்ளும் பாலின சமத்துவமின்மையையும், துன்புறுத்தலையும் அடிப்படையாகக் கொண்டது. சிறீ பிரியங்கா 2020 ஆம் ஆண்டில் நோர்வே தமிழ்த் திரைப்பட விழா விருதுகளில் சிறந்த நடிகைக்கான விருதினை வென்றார் .  

## நடிகர்கள்

- சாமந்தியாக ஸ்ரீ பிரியங்கா
- சாமந்தியின் காதலனாக ஹரிஷ்
- சாரதி
- வழக்கு எண் முத்துராமன்
- ராஜாக ஈ. இராமதாசு
- சாமந்தியின் மாமனாக லிங்கா
- திலீபனாக ஆண்டவன் கட்டளை அரவிந்த்
- சங்கராக சரவண சக்தி
- சுந்தராக வி. கே. சுந்தர்
- எஸ். வெற்றி குமரன்
- குணா
- மாரிமுத்துவாக பெஞ்சமின்
- குங்பூ ஆறுமுகம்
- காதல் அருண் குமார்
- சிறப்புத் தோற்றத்தில் சீமான்

## கதை

பெண் காவலர் சாமந்தி ஒரு வெயில் நாளில் ஒரு பாலத்தில் காவல் காக்க வேண்டிய கட்டாயத்தில் இருக்கிறார். அதே நேரத்தில் அவரது சக ஆண் கண்காணிப்பாளர் இவரை கழிப்பறை பயன்படுத்த அனுமதியளிக்க மறுக்கிறார். நீண்டநேரப் போராட்டத்திற்குப்பின், கடைசியில் தனது கால்சட்டையிலேயே சிறுநீர் கழித்துவிட்டு அழுகிறார்.  

## ஒலிப்பதிவு
இசான் தேவ் படத்தின் ஒலிப்பதிவை மேற்கொண்டார். இயக்குநர் சேரன் ஒரு பாடலை எழுதினார்.  

## வெளியீடு
படம், வெளியானதும், முதல்வர் எடப்பாடி க. பழனிசாமி படத்தைப் பார்த்து, 200 பெண் காவல் அதிகாரிகளுக்காக திரைப்படத்தை திரையிட பரிந்துரைத்தார்.  

### வரவேற்பு
*டைம்ஸ் ஆப் இந்தியா* இந்த படத்திற்கு 5 நட்சத்திரங்களில் 2 ஐக் கொடுத்தது, "சிறீ பிரியங்காவின் கண்ணியமான நடிப்பு மட்டுமே இத்தகைய சூழ்நிலைகளில் பெண்கள் எதிர்கொள்ளும் துன்பகரமான அனுபவத்தை வெளிப்படுத்த முடிந்தது" எனக் கூறியது. *டெக்கான் க்ரோனிகல்* ஐந்து நட்சத்திரங்களில் இரண்டரை மதிப்பெண்ணை கொடுத்து, "எழுத்து சிறப்பாக இருந்திருக்க முடியும், மேலும் படத்தின் நீளமும் அதிகமானது. ஆயினும்கூட, இப்படம் ஒரு செய்தியைக் கொண்ட ஒரு நல்ல நோக்கம் கொண்ட படமாகும். இந்த சிறிய குறைபாடுகளை கவனிக்க முடியாது" என்றது.
# கங்காரு (2015 திரைப்படம்)


**கங்காரு** (Kangaroo) என்பது 2015 ஆம் ஆண்டில் வெளியான தமிழ் மொழி அதிரடித் திரைப் படமாகும். இதை இயக்குநர் சாமி எழுதி இயக்கியிருந்தார். *வி ஹவுஸ் புரொக்சன்ஸ்* தயாரித்திருந்தது. இப்படத்தில் புதுமுகங்களான அர்ச்சுனா, வர்சா அசுவதி மற்றும் ஸ்ரீ பிரியங்கா ஆகியோர் முக்கிய கதாபாத்திரங்களில் நடித்திருந்தனர். பாடகர் சீனிவாஸ் படத்திற்கு இசையமைத்திருந்தார். படம் 2015 ஏப்ரல் 24 அன்று வெளியிடப்பட்டது.  

## நடிகர்கள்
- முருகேசனாக (கங்காரு) அர்ச்சுனா
- செல்லமாக வர்சா அசுவதி
- அழகுவாக ஸ்ரீ பிரியங்கா
- கங்காருவின் நண்பராக கஞ்சா கருப்பு
- தகப்பன் சுவாமி நாடராக தம்பி ராமையா
- சாட்டையாக ஆர்.சுந்தர்ராஜன்
- டிக்கெட்டாக கலாபவன் மணி
- காவல் ஆய்வாளராக கஜினி
- காவலராக இயக்குநர் சாமி

## தயாரிப்பு
கங்காரு அக்கறையுள்ள தாய்மார்களுக்காக அர்ப்பணிக்கப்பட்ட படமாக இருக்கும் என்று இயக்குநர் சாமி வெளிப்படுத்தியதோடு, தனது முந்தைய மூன்று திட்டங்களின் சர்ச்சைக்குரிய கருப்பொருள்களிலிருந்து மாற்றத்தைக் குறிக்கும் வகையில் இது ஒரு குடும்பப் படமாக இருக்கும் என்றார். இந்த படத்திற்கான தயாரிப்பு ஏப்ரல் 2013 இல் தொடங்கியது.  

## ஒலிப்பதிவு
படத்தின் இசை ஒலிப்பதிவு 2013 திசம்பரில் வெளியிடப்பட்டதற்கு ஏ. ஆர். ரகுமான் முதன்மை விருந்தினராக கலந்து கொண்டார். பாடல்களுக்கு சீனிவாசு இசையமைத்தார். அவரது மகள் சரண்யா சீனிவாசு படத்தின் இரண்டு பாடல்களைப் பாடியுள்ளார். வைரமுத்து இந்த படத்திற்கு பாடல் எழுதினார். ஒரு சிறிய செலவில் எடுக்கப்பட்ட படத்தில் பணிபுரிந்த போதிலும், இந்த திட்டத்தை நோக்கிய அவரது முயற்சிகள் அவரது மகத்தான முயற்சிகளுக்கு ஒத்தவை என்று கூறினார். ஒலிப்பதிவு நேர்மறையான மதிப்புரைகளைப் பெற்றது.  

## விமர்சனம்
*சிஃபி*. “சாமியின் முந்தைய முயற்சிகளுடன் ஒப்பிடுகையில், கங்காரு ஒரு சிறந்த, குடும்ப நட்பு திரைப்படம், ஆனால் பொதுவான பார்வையில், இது ஒரு நடுநிலை!” என எழுதியது. *டெக்கான் குரோனிகள்* இவ்வாறு எழுதியது “கதை சுவாரசுயமாகத் தெரிகிறது, ஆனால் 80களின் பாணியில் மென்மையான நடிப்பு மற்றும் தெளிவற்ற நகைச்சுவை மூலம் அது வெளிவருகிறது. முதல் பாதியில் வேகம் இல்லை. இருப்பினும், இடைவேளைக்குப் பின் சில எதிர்பாராத திருப்பங்கள் வேகத்தை அதிகரிக்கிறது”.
# சரண்யா சீனிவாசு


**சரண்யா சீனிவாசு** (Sharanya Srinivas) (பிறப்பு 3 சனவரி 1991) ஒரு இந்திய பாடகராவார். இவர் தமிழ் படங்களில் பின்னணி பாடகராக பணியாற்றி வருகிறார். இவர் பிரபல பாடகர் சீனிவாசின் மகளாவார்.  

## தொழில்
சரண்யா, தனது இடைநிலைக் கல்வியை முடித்த பின்னர், இசைத் தொழிலைத் தேர்வுசெய்தார். ஒரு பாடகராக ஆவதற்கு ஆர்வத்தை வெளிப்படுத்தினார். ஏ. ஆர். ரகுமானின் கே. எம் இசைப் பள்ளியில் இசைப் பாடம் பயின்ற இவர், ஹென்றி குருவிலாவின் கீழ் ஒரு இசைத் தயாரிப்பு பாடத்தையும் மேற்கொண்டார்.  

ஒரு வளர்ந்த பெண்ணாக தமிழில் இவரது முதல் பாடல் பானி கல்யாணின் இசைத் தொகுப்பான "கொஞ்சம் காப்பி கொஞ்சம் காதல்" (2012), சத்ய பிரகாசுடன் இணைந்து "ஆதி தாகிரா" என்ற பாடலுடன் தொடங்கியது. ஏ. ஆர். ரகுமானுக்காக ராஞ்சனாவின் தமிழ் பதிப்பில் இவர் மீண்டும் பாடினார். "கலாரசிகா" மற்றும் "கனாவே கனாவே" என்ற இரண்டு கர்நாடகப் பாடல்களைப் பாடினார். முதல் பாடலை "தனது இதயத்திற்கு நெருக்கமானது" என்று விவரித்தார். விஜய் பிரகாஷ் மற்றும் ஹரிச்சரணுடன் இணைந்து கங்காரு என்ற படப்பாடலுக்காக தனது தந்தையின் இசையில்ல் இரண்டு பாடல்களையும் பாடினார். 2014 ஆம் ஆண்டில், பந்து திரைப்படத்தின் இரண்டு பாடல்களை இவர் பாடினார். அதைத் தொடர்ந்து ஜஸ்டின் பிரபாகர் இசையமைத்த :ராஜா மந்திரி"யில் ஒரு பாடல் இருந்தது.  

## பாராட்டு
கே.ஜே.யேசுதாசுடன் பாடிய இவரது பாடலுக்கு நேர்மறையான விமர்சனங்களைப் பெற்றார், தி இந்து பத்திரிகையின் விமர்சகர் இவரிடம் "இனிமையான குரல்" இருப்பதைக் குறிப்பிட்டார்.  

ஏ.ஆர்.ரஹ்மான், டி. இமான், சரத், சந்தோஷ் நாராயணன், நிவாஸ் பிரசன்னா, மேட்லி ப்ளூஸ் மற்றும் ஜஸ்டின் பிரபாகர் போன்ற தமிழ் திரையுலகில் மிகவும் பிரபலமான இசையமைப்பாளர்களுடன் பணியாற்றி வருகிறார்.  

இவரது சமீபத்திய பாடல் வெளியீடு 2017 ஆம் ஆண்டில் அட்லீ இயக்கி விஜய் நடித்த மெர்சல் திரைப்படத்தில் ஏ. ஆர். ரகுமானின் இசையில் இருந்தது.
# சுரேஷ் சக்கரவர்த்தி



**கே. ஜே. சக்ரவர்த்தி** என்று அழைக்கப்படும் சுரேஷ் சக்ரவர்த்தி ஒரு இந்திய இயக்குநர், திரைக்கதை எழுத்தாளர், தொலைக்காட்சி தொகுப்பாளர் மற்றும் உணவக உரிமையாளர் ஆவார். பிக் பாஸ் தமிழ் என்ற ரியாலிட்டி ஷோவின் நான்காவது பகுதியில் பங்கேற்றதன் மூலம் நன்கு அறியப்பட்டார். இவர், சாக்ஸ் கிச்சன் என்ற யூடியூப் சேனலையும் இயக்குகிறார்.  

## வாழ்க்கை
அவர் 9 வயதில் தனது தந்தையையும், 20 வயதில் தனது தாயையும் இழந்தார். சென்னை செயின்ட் பேடேஸ் ஆங்கிலோ இந்தியன் மேல்நிலைப்பள்ளியில் பள்ளி படிப்பை முடித்தார். பின்னர் சென்னை பல்கலைக்கழகத்தில் உயர் படிப்பைத் தொடர்ந்தார். பட்டப்படிப்பு முடிந்தவுடன் ஏ. வி. எம் ஸ்டுடியோவில் கட்டுப்பாட்டாளராக நியமனம் செய்யப்பட்டர். நடிகை அமலா அக்கினேனி மற்றும் நடிகர் கார்த்திக் ஆகியோருக்கு இவர் மேலாளராகவும் பணியாற்றினார். பின் இவர் சன் தொலைக்காட்சியின் மூத்த மேலாளராகப் பணி நியமனம் செய்யப்படார். அவரது மகனுக்கு புற்றுநோய் இருப்பது கண்டறியப்பட்டவுடன் தொழிலில் இருந்து ஓய்வு எடுத்துக்கொண்டு குடும்பத்துடன் ஆஸ்திரேலியா சென்றார்.. பின்பு 17 ஆண்டுகளுக்குப் பிறகு இவர் மீண்டும் தனது மனைவியுடன் சென்னையில் குடியேறினார்.  

## சினிமா
சுரேஷ் 1989 ஆம் ஆண்டில் தெலுங்கு திரைப்படமான பிரேமா திரைப்படத்தில் அறிமுகமானார். இவரது தமிழ் அறிமுகம் 1991 இல் அழகனில் இருந்தது. சிவா உள்ளிட்ட தெலுங்கு திரைப்படங்களுக்கு இவர் உரையாடல் எழுதினார். பெப்சி உங்கள் சாய்ஸ் உட்பட பல வெற்றி நிகழ்ச்சிகளையும் சன் தொலைக்காட்சியில் இயக்கினார். அவர் எனக்குள் ஒருத்தி என்னும் சீரியலில் ஒரு பெண் பாத்திரத்தில் நடித்தார். ஆஸ்திரேலியாவுக்குச் சென்றபின், கமல்ஹாசனால் நள தமயந்தி திரைப்படத்தின் படப்பிடிப்பு இடத்தை அமைக்குமாறு கேட்டுக் கொள்ளப்பட்டார்.  

## திரைப்படவியல்
### தமிழ்

• சாந்தி முகூர்த்தம் (1984)  

• நாம் இருவர் (1985)  

• மைதிலி என்னை காதலி (1986)  

• பேசும் படம் (1987)  

• சிவா (தெலுங்கு திரைப்படத்தின் டப்பிங் பதிப்பிற்கான 1989 உரையாடல் எழுத்தாளர்)  

• அழகன் (1991)  

• வண்ண வண்ண பூக்கள் (1992)  

• மறுபடியும் (1993)  

• என் இனிய பொன் நிலவே (2001)  

• நள தமயந்தி (2003)  

### தமிழில் வரவிருக்கும் திரைப்படங்கள்

• துப்பறிவாளன் 2  

### தெலுங்கு

• நாகு (1984)  

• பிரேமா (1989)  

• சிவா (1991 இயக்குநர் ராம் கோபால் வர்மாவின் உதவி)  

## தொலைக்காட்சி
**<big>இயக்கிய தொலைக்காட்சி நிகழ்ச்சிகள்</big>**  

• நீங்கள் கேட்ட பாடல்கள்  

• நம்ம நேரம்  

•போட்டா போட்டி  

• ஜோடி பொருத்தம்  

• சப்தஸ்வரங்கள்  

• வணக்கம் தமிழகம்  

• பெப்சி உங்கல் சாய்ஸ்  

• மீண்டும் மீண்டும் சிரிப்பு  

• மிட்நைட் மசாலா  

• பாட்டுக்கு பாட்டு  

• எனக்குள் ஒருத்தி  

• சின்னா பாப்பா பெரிய பாப்பா  

• டிக் டிக் டிக்  

• சித்தி 2  

• தரி  

## நாடகம்:
த்ரில்லர் ***மர்மதேசம் "சொர்ண ரேகை"*** இல் **"பாஸ்கர் தாஸ்"** கைரேகை ஜோதிடராக நடித்தார்.
# சுயாதீனத் திரைப்படம்

**சுயாதீனத் திரைப்படம்** (Independent film) என்பது முழு நீளம் அல்லது குறும்பட வடிவில் தயாரிக்கப்படும் ஒரு திரைப்பட வகையாகும். இந்த வகைத் திரைப்படங்கள் கூடுதலாக சுயாதீன பொழுதுபோக்கு நிறுவனங்களால் தயாரிக்கப்பட்டு விநியோகிக்கப்படுகிறது. சுயாதீன திரைப்படங்கள் சில நேரங்களில் அவற்றின் கதைக்கரு, பாணி மற்றும் திரைப்பட தயாரிப்பாளர்களின் தனிப்பட்ட கலை பார்வை உணரப்படும் விதம் ஆகியவற்றால் வேறுபடுகின்றன. இவ்வாறான திரைப்படங்கள் உருவாக்குவது மிகவும் குறைவு, அவ்வாறு தயாரிக்கப்படும் படங்கள் பிரமாண்டமான தயாரிப்பை விட கணிசமாக குறைந்த பொருள்செல்வில் தயாரிக்கப்படுகின்றன.  

சுயாதீன திரைப்படங்கள் பெரும்பாலும் சந்தைப்படுத்தும் விதம் மிகவும் குறைவு. உள்ளூர் மற்றும் தேசிய அல்லது சர்வதேச திரைப்பட விழாக்களில் விநியோகிக்கப்படுவதற்கு முன் திரையரங்குகளில் கணிசமான அளவு திரையிடப்படுகிறது. ஒரு சுயாதீன திரைப்படத் தயாரிப்பு நிறுவனத்திடம் தேவையான நிதி மற்றும் விநியோகத்தைக் கொண்டிருந்தால் சர்வதேச அளவில் திரையிடப்படுகிறது.  

இந்த வகைத் திரைப்படத்திற்காக 2018 ஆம் ஆண்டு முதல் சென்னையில் 'சுயாதீனத் திரைப்பட விழா' என்ற பெயரில் வருடத்திற்கு ஒரு முறை விருது விழா நடத்தப்படுகின்றது.
# பத்தினி (1997 திரைப்படம்)



**பத்தினி** (*Paththini*) என்பது 1997 ஆண்டைய இந்திய தமிழ் நாடகத் திரைப்படமாகும். இதை பி. வாசு எழுதி இயக்க, ஜெயராம் மற்றும் குஷ்பு ஆகியோர் முன்னணி வேடங்களில் நடிக்க பிரகாஷ் ராஜ் மற்றும் சனகராஜ் ஆகியோர் துணை வேடங்களில்நடித்துள்ளனர். இப்படத்திற்கான இசையை தேவா மேற்கொண்டார். படம் 1997 செப்டம்பரில் வெளியடப்பட்டு, கலவையான விமர்சனங்களைப் பெற்றது.  

## நடிகர்கள்

- ஜெயராம்
- குஷ்பூ
- பிரகாஷ் ராஜ்
- சனகராஜ்
- தியாகு
- சார்ல்

## தயாரிப்பு
1990 களின் நடுவில் பல தோல்விப் படங்களுக்குப் பிறகு, பி. வாசு *வாய்மையே வெல்லும்*, (1997) படத்தின் வழியாக மறுபிரவேசம் செய்தார். படத்தின் வெற்றியானது அவருக்கு குட் லக் ஃபிலிம்ஸ் நிறுவனத்தில் இருந்து இந்த வாய்ப்பைப் பெற்றுத் தந்தது, பதினியை படமானது ஹாலிவுட் படமான, ஸ்லீப்பிங் வித் தி எனிமி (1991) படத்தை தழுவி எடுக்கபட்டது. 1993 ஆம் ஆண்டய வெற்றித் திரைப்படமான புருஷ லட்சணம் படத் தயாரிப்புக் குழுவினரும், இயக்குநரும், நடிகர், நடிகைகள் இப்படத்தில் மீண்டும் ஒன்றிணைந்தனர்.  

## இசை
இபபடத்திற்கான இசையை தேவா மேற்கொண்டார். பாடல் வரிகளை வாலி, காளிதாசன், பிறைசூடன், வலம்புரி ஜான் ஆகியோர் எழுதினர்.  
| 1 | ஆலபுழா | மனோ, சுஜாதா | காளிதாசன் | 04:32 |  |
| --- | --- | --- | --- | --- | --- |
| 2 | ஆனந்தம் | மனோ | வாலி | 05:11 |  |
| 3 | மெல்லத்தான் சொல்ல | சுவர்ணலதா | பிரைசுதன் | 06:17 |  |
| 4 | ஓ தென்றலே | சித்ரா | வலம்புரி ஜான் | 05:23 |  |
| 5 | சுமைத்தாங்கி | சித்ரா | காளிதாசன் | 06:30 |  |
| 6 | சுகமண பாட்டு | கே. ஜே. யேசுதாஸ் | வாலி | 05:35 | } |

## வெளியீடும், வரவேற்பும்
இந்த படம் 1997 செப்டம்பரில் கலவையான விமர்சனங்களுடன் வெளியானது. மேலும் எதிர்பார்த்த வசூலை ஈட்டவில்லை.  

இப்படம் அடுத்த ஆண்டில் தமிழக அரசின் இரண்டு விருதுகளை வென்றது&nbsp;- பெண்களை சிறப்பாக சித்தரிக்கும் சிறந்த படம் மற்றும் நடிகை குஷ்பூவுக்கு சிறப்பு பரிசு என்பவையே அவை.
# வெட்டு ஒண்ணு துண்டு ரெண்டு


**வெட்டு ஒண்ணு துண்டு ரெண்டு** (*Vettu Onnu Thundu Rendu*) என்பது 1998ஆம் ஆண்டய தமிழ்த் திரைப்படம் ஆகும். சக்தி சிதம்பரம் (சி. தினகரன் என்று படத்தில் காட்டப்படுகிறது) இயக்கிய. இப்படத்தில் மன்சூர் அலி கான், பொன்னம்பலம், கீர்த்தனா ஆகியோர் முக்கிய வேடங்களில் நடித்துள்ளனர். ஏ. கே. வாசகன் இசையமைத்த இப்படம் மே 1998இல் வெளிவந்தது.  

## நடிகர்கள்

- மன்சூர் அலி கான்
- பொன்னம்பலம்
- கீர்த்தனா

## தயாரிப்பு
இப்படத்தின் தயாரிப்பானது 1997 ஆம் ஆண்டு முழுவதும் நடந்தது. முன்னணி நடிகராக மன்சூர் அலிகான் இருந்ததால் அவர் படத்திற்கு முன்னுரிமை அளித்தார். படத் தயாரிப்பின் போது சாலை விபத்தில் அவருக்கு காயம் ஏற்பட்டது.  

## இசை
ஏ. கே. வாசகன் இசையமைத்த இப்படத்தின்பாடல்கள் 1997 இல் வெளியிடப்பட்டன. பி. உன்னிகிருஷ்ணன், மனோ, சாகுல் ஹமீது உள்ளிட்ட பாடகர்கள் இந்த படத்தின் பாடல்களைப் பாடினர்.  

- புதுவனாம் - பி. உன்னிகிருஷ்ணன், சுஜாதா
- பச்சரிசி - வாசகன், பெபி மணி
- வெட்டு ஒண்ணு - மனோ
- பொன்னம்மா - உன்னிகிருஷ்ணன்
- சிலு சிலுக்கும் - யுகேந்திரன், இந்து
- மூணு முக்கலானா - மனோ

## வெளியீடு
1998 ஆம் ஆண்டின் பிற்பகுதியில், *வெட்டு ஒண்ணு துண்டு ரெண்டு* திரைப்படத்தை கம்பிவட தொலைக்காட்சியில் ஒளிபரப்பப்பட்டதை எதிர்த்து மன்சூர் அலி கான் சாலை *மறியலில்* ஈடுபட்டு, போக்குவரத்துக்கு இடையூறு செய்ததற்கு கைது செய்யப்பட்டார். அவரது இந்த நடவடிக்கையின் விளைவாக கம்பிவட தொலைக்காட்சியின் நடவடிக்கைகளைக் கண்டித்து திரைப்பட விநியோகஸ்தர் சிந்தாமணி முருகேசன் ஒரு செய்திக்குறிப்பை வெளியிட்டு, புதுச்சேரி முழுவதும் உள்ள திரை அரங்குகளை ஒரு நாள் மூடினார். பின்னர் அவர் ஆர்லியன்பேட்டை காவல் நிலையத்தில் புகார் அளித்தார், 2001 ஆம் ஆண்டில், சம்பந்தப்பட்ட இரண்டு பேருக்கு நீதிமன்றம் தலா இரண்டு ஆண்டுகள் சிறைத்தண்டனை விதித்தது மற்றும் சட்டவிரோதமாக படத்தை ஒளிபரப்பியதற்காக ரூ .5 லட்சம் அபராதம் செலுத்த உத்தரவிட்டது. 2007 ஆம் ஆண்டில், பதிப்புரிமை மீறிய வழக்கில் அந்த இருவருக்கும் தலா ஆறு மாத சிறைத்தண்டனையும் ரூ மூன்று இலட்சம் அபராதத்தையும் நீதிமன்றம் விதித்தது.
# முதல் எச்சரிக்கை


**முதல் எச்சரிக்கை** (*Mudhal Etcharikkai*) என்பது 1999 ஆம் ஆண்டய தமிழ் திரைப்படம் ஆகும். எஸ். ஜி. எஸ். தேவர் இயக்கிய இப்படத்தை ஜி. ஜோதி தயாரித்தார். இப்படத்தில் பொன்னம்பலம், கரிகலன், விசித்ரா ஆகியோர் முக்கிய வேடங்களில் நடித்தனர், கீர்த்தனா மற்றும் கவிதா துணை வேடங்களில் நடித்திருந்தனர். மணிவண்ணன் இசையமைத்திருந்தார். இப்படம் 1999 திசம்பரில் வெளியானது.  

## நடிகர்கள்

- பொன்னம்பலம்
- கரிகாலன்
- விசித்ரா
- கீர்த்தனா
- கவிதா
- சூரியகாந்த்
- பொன் ராமச்சந்திரன்
- ஓ. ஏ. கே. சுந்தர்
- கே. எஸ். செல்வராஜ்
- ரவீராஜா
- என்னத்த கன்னையா

## வெளியீடு
இப்படம் பின்னர் தெலுங்கில் *மொடதி எச்சரிகா* என மொழிமாற்றம் செய்யப்பட்டு வெளியிடப்பட்டது.
# காக்டெயில் (2010 திரைப்படம்)


**காக்டெய்ல்** (Cocktail) என்பது 2010இல் மலையாள மொழியில் வெளிவந்த பரபரப்பூட்டும் திரைப்படமாகும். அருண்குமார் அரவிந்த் இயக்குநர் பொறுப்பையும், படத் தொகுப்பையும் மேற்கொண்டிருந்தார். இப்படத்தில் ஜெயசூர்யா, அனூப் மேனன், மற்றும் சம்விருதா சுனில் ஆகியோர் முக்கிய வேடங்களில் நடித்த்ரிந்தனர். பகத் பாசில், அபர்ண நாயர், இன்னொசென்ட், மற்றும் மாமுக்கோயா ஆகியோர் துணை வேடங்களில் நடித்திருந்தனர். படம் 22 அக்டோபர் 2010 அன்று வெளியிடப்பட்டது.  

இந்த படத்தின் கதையை அனூப் மேனன் இணைந்து எழுதியிருந்தார். இது *பட்டர்ஃபிளை ஆன் எ வீல்* என்ற கனடா திரைப்படத்தின் மறு பதிப்பாகும். திரைப்படத் தொகுப்பாளர் அருண்குமார் இயக்கியிருந்தார்.  

## நடிகர்கள்

- வெங்கடேசாக ஜெயசூர்யா
- இரவி ஆபிரகாமாக அனூப் மேனன்
- இரவியின் மனைவியான பார்வதியாக சம்விருதா சுனில்
- இரவியின் முதலாளியான நவீன் கிருட்டிணமூர்த்தியாக பகத் பாசில்
- தேவியாக அபர்ண நாயர்
- கல்யாண் கிருட்டிணனாக இன்னொசென்ட்
- அக்கீம் சேத்தாக மாமுக்கோயா
- எல்சா என்ற விபச்சாரியாக கனி குஸ்ருதி
- டாக்டராக இலீனா
- இரவியின் சகாவாக ஆனந்தாக ஜோஜு ஜார்ஜ்
- இரவியின் மகளாக எஸ்தர் அனில்
- பாடகராக ஜனார்த்தன் ஆத்ரி

## திரைப்பட நுழைவு சீீட்டு விற்பனையகம்
காக்டெய்ல் ஆரம்ப வெற்றியை பெற முடியவில்லை என்றாலும், படம் வெளியான இரண்டு நாட்களுக்குப் பிறகு நல்ல வசூல் எடுக்கப்பட்டது. ஒரு பகுப்பாய்வில், சிஃபி படம் நன்றாக இல்லை என்று கூறியது. இருப்பினும், வெளியான சில நாட்களுக்குப் பிறகு *எக்ஸ்பிரஸ் பஸ்.காமில்* வெளியிடப்பட்ட ஒரு கட்டுரை, இந்த படம் ஒரு "அமைதியான வெற்றி" என்று கூறியுள்ளது.  

## ஒலிப்பதிவு
படத்தின் இசையமைப்பை அல்போன்சு யோசப் என்பவரும் இரத்தீசு வேகா என்பவரும் இணைந்து மேற்கொண்டிருந்தனர். படத்திலிடம்பெற்ற ஏழு பாடல்களை அனில் பனச்சூரன் என்பவரும், சந்தோசு வர்மாவும் எழுதினர்.
# கரிகாலன் (நடிகர்)

**கரிகாலன்** (பிறப்பு: *வளவன் சற்குணம்)* என்பவர் தென்னிந்திய திரைப்பட நடிகராவார். இவர் தமிழ், தெலுங்குத் திரைப்படங்களில் நடித்துள்ளார். இவர் சோலையம்மா, வைரவன், அரவான் போன்ற குறிப்பிடத்தக்க படங்களில் நடித்துள்ளார்.  

## முன்வாழ்க்கை
இவர் தமிழ்நாட்டின், திருநெல்வேலி மாவட்டம், வள்ளியூருக்கு அருகில் உள்ள கள்ளிக்குளம் என்ற சிற்றூரைச் சேர்ந்தவர். இவரது பெற்றோர் பள்ளி ஆசிரியர்களாவர். இளம் வயதிலிருந்தே நடிப்பில் ஆர்வம் மிக்கவராக இவர் இருந்துள்ளார். பலதொழில்நுட்பப் பயிலகத்தில் பயின்ற இவர், பின்னர் சென்னைத் திரைப்படக் கல்லூரியில் இணைந்து படித்தார். படிப்பை முடித்த பிறகு படவாய்ப்புகளைத் தேடத் துவங்கினார். வையாபுரி இவரது அறைத் தோழர் ஆவார்.  

## தொழில் வாழ்க்கை
முதன் முதலில் இவருக்கு நாடோடித் தென்றல் படத்தில் நடிக்கும் வாய்ப்பைப் பெற்றார் இவரைக் கொண்டு சில காட்சிகளும் எடுக்கபட்டன. ஆனால் சில காரணங்களினால் இவருகு பதிலாக பாண்டியன் மாற்றபட்டார். பின்னர் சோலையம்மா படத்தில் எதிமறை பாத்திரத்தில் அறிமுகமானார். இப்படம் இவருக்கு திருப்பு முனையாக அமைந்தது. இதன்பிறகு தெலுங்கு தமிழ் என 70க்கும் மேற்பட்ட படங்களில் நடித்தார். மனைவணிகத்தில் ஈடுபட்டதால் திரைப்படங்களில் தன் கவனத்தைக் குறைத்துக் கொண்டார்.  

## தேர்ந்தெடுத்த திரைப்படவியல்
- சோலையம்மா (1992)
- வைரவன்
- ரத்னா (1998)
- முதல் எச்சரிக்கை (1999)
- மறவாதே கண்மணியே (1999)
- கரிசக்காட்டு பூவே (2000)
- ரமணா (2002)
- அடிமைசங்கிலி
- நிலாவே வா
- கறுப்பு ரோஜா
- தயா
- தேவன்
- அரவான் (2012)
- காவியத் தலைவன் (2014)
# காக்டெயில் (2020 திரைப்படம்)


**காக்டெய்ல்** (Cocktail) என்பது 2020 ஆம் ஆண்டு வெளிவந்த ஒரு தமிழ் நகைச்சுவைத் திரைப்படமாகும். இதை அறிமுக இயக்குநர் இரா. விஜய முருகன் என்பவர் இயக்கியிருந்தார். படத்தில் யோகி பாபு, இராசுமி கோபிநாத், மிதுன் மகேசுவரன், கேபிஒய் பாலா, கவின் ஆகியோர் நடித்துள்ளனர். படம் 10 சூலை 2020 அன்று வெளியிடப்பட்டது.  

## நடிகர்கள்

- டானாக யோகி பாபு
- அம்மு வாக இரேசுமி கோபிநாத் ஆனால் கோவிட்-19 பெருந்தொற்று காரணமாக, தயாரிப்பாளர்கள் 2020 சூலை 10 அன்று ஜீ5 இல் நேரடியாக மேலதிக ஊடக சேவையாக வெளியிட தேர்வு செய்தனர். இந்த படத்தில் ஒரு முக்கிய பாத்திரமாக ஒரு *காக்டைல்* என்ற கிளி இடம்பெறுகிறது. மேலும், பறவை இடம்பெற்ற முதல் இந்திய படமும் இதுவாகும்.

## இசை
திரைப்படத்தின் பாடல்களுக்கு சாய் பாஸ்கர் என்பவர் இசையமைத்திருந்தார்.  

## விமர்சனம்
ஹாலிவுட் படமான "*தி ஹேங் ஓவர்*" படங்களிலிருந்து படத்தின் முக்கிய கதை எடுக்கப்பட்டுள்ளது. ஆனால் அது படமாக்கப்பட்ட விதம் சரியாக அமையவில்லை என்று தி இந்து கூறியது. தி நியூ இந்தியன் எக்ஸ்பிரஸ் "காக்டெய்ல் போன்ற படங்களை மதிப்பாய்வு செய்யப்படும்போது, அவர்களின் வேதனைக்கு நம்மையும் உட்படுத்தியிருக்கிறோம் என்பதற்கான ஆதாரங்களை வழங்கும்போது இது ஒரு பாராட்டு" என்று கூறியது.
# பூப்பறிக்க வருகிறோம் (திரைப்படம்)


**பூப்பறிக்க வருகிறோம்** (*Pooparika Varugirom*) என்பது 1999-ஆம் ஆண்டு வெளிவந்த இந்தியத் தமிழ்த் திரைப்படமாகும். ஏ. வெங்கடேஷ் இயக்கிய இப்படத்தில் அஜய், மாளவிகா ஆகியோர் முக்கியக் கதாபாத்திரங்களில் நடித்திருந்தனர். அதே நேரம் சிவாஜி கணேசன், ரகுவரன், மா. நா. நம்பியார் ஆகியோர் துணை வேடங்களில் நடித்திருந்தனர். இத்திரைப்படம் 1999 செப்டம்பரில் எதிர்மறையான விமர்சனங்களுடன் வெளியாகி வணிக ரீதியாக மோசமான தோல்வியைத் தழுவியது. இது ஒரு தோல்விப் படமாக இருந்த போதிலும் தெலுங்கில் *பெல்லி சம்பந்தம்* என மறு ஆக்கம் செய்யப்பட்டது.  

## நடிகர்கள்

- சிவாஜி கணேசன் - *பூப்பறிக்க வருகிறோமின்* ஆசிரியர்
- அஜய் - அரவிந்த்
- மாளவிகா - பிரியா
- ரகுவரன் - ரங்கநாதன்
- கவிதா - அரவிந்தின் தாய்
- மா. நா. நம்பியார் - நாராயணன்
- சின்னி ஜெயந்த் - தண்டபாணி
- மலேசியா வாசுதேவன்
- அம்பிகா
- சஞ்சீவ் - வசந்த்

## இசை
வித்தியாசாகர் இசையில் பாடல் வரிகளை வாசன் எழுதினார்  

- ஐலே ஐலே&nbsp;- வித்யாசாகர், சுஜாதா
- அனஞ்சாலும்&nbsp;- வித்யாசாகர்
- எட்டில் அழகு&nbsp;- சீனிவாஸ்
- கண்ணும் கண்ணும்&nbsp;- சுஜாதா, சீனிவாஸ்
- குக்கூ&nbsp;- கோபால் ராவ், மலேசியா வாசுதேவன்
- திக்கித் தவிக்கிறேன்&nbsp;- முரளி, ஹரினி
# மைம் கோபி


**மைம் கோபி** (Mime Gopi) ஒரு இந்திய மேடை நாடகரும், திரைப்பட நடிகருமாவார். இவர் மெட்ராஸ் (2014), கதகளி (2016), கபாலி (2016) உள்ளிட்ட தமிழ் படங்களில் தோன்றியுள்ளார்.  

## தொழில்
மைம் கோபி ஏற்கனவே சரவணன் மீனாட்சி பகுதி 1இல் மிர்ச்சி சரவணனுடன் சேர்ந்து நடித்திருந்தார். திரைப்படத் துறையில் நுழைவதற்கு முன்பு, இவர் சென்னையில் புகழ்பெற்ற மைம் நடிகராக இருந்தார். மேலும் *ஜி மைம் ஸ்டுடியோ* என்ற அரங்கத்தை நடத்தி வருகிறார். இது கலை வடிவத்தை வெளிப்படுத்தியது. இவரது பாத்திரத்தில், சிறப்புத் தேவைகளைக் கொண்ட குழந்தைகளுடன் நெருக்கமாகப் பணியாற்றினார். ஒவ்வொரு பிறந்தநாளையும் பண்டிகைகளையும் இவர் தமிழகம் முழுவதும் தொண்டு வேலைகளை செய்து கொண்டாடுகிறார். மத அமைப்புகளின் உள்ளூர் திருவிழாக்களுக்கும் இவர் உதவுகிறார். மேலும் இவர் வரவிருக்கும் நடிகர்களுக்கு உத்வேகமாக இருக்கிறார்.  

## திரைப்படங்கள்
1994 ஆம் ஆண்டில் அரங்கத்தை அமைத்த இவர், சென்னை முழுவதும் கலையை விரிவுபடுத்துவதற்காக பணியாற்றினார். மெட்ராஸ் (2014) என்ற தமிழ்த் திரைப்படத்தில் முரட்டுத்தனமாக தோன்றிய பின்னர் ஒரு திரைப்பட நடிகராக தனது முன்னேற்றத்தை ஏற்படுத்திக் கொண்டார். பின்னர் இவர் மாரி (2015) மற்றும் கதகளி (2016) போன்ற படங்களில் நாயகனுக்கு எதிரியாக தோன்றினார். 2020இல் வெளியான காவல்துறை உங்கள் நண்பன் படத்திலும் ஒரு பிரதான வேடத்தில் நடித்திருந்தார். தி டைம்ஸ் ஆஃப் இந்தியா "இந்த திரைப்படம் யதார்த்தமான தொடர்பைக் கொண்ட ஒரு கதையைக் கொண்டுள்ளது" என்றும் "அதே நேரத்தில் திரைப்படத் தயாரிப்பாளர் ஆர். டி. யால் ஈர்க்கக்கூடிய கூறுகளுடன் மிகச் சிறப்பாக வழங்கப்பட்டுள்ளது " எனக் கூறியிருந்தது. படத்தின் தயாரிப்பாளர் கூறினார்: "கூட்டத்தை ஈர்க்க அனைத்து கூறுகளும் இதில் உள்ளன என்று நான் நம்புகிறேன், திட்டத்தை இழக்க விரும்பவில்லை ".
# சுரேஷ் ரவி


**சுரேஷ் ரவி**, (Suresh Ravi) என்பவர் இந்தியத் தொலைக்காட்சிகளில் நிகழ்ச்சிகளை வழங்கி பின்னர் திரைப்பட நடிகரானவர். இவர் முக்கியமாக தமிழ் படங்களில் தோன்றி வருகிறார். *சன் மியூசிக்* தொலைக்காட்சியில் ஒரு தொகுப்பாளராக பல்வேறு நிகழ்ச்சிகளுடன் தொடர்பு கொண்டிருந்தார். இவர் 2016இல் வெளிவந்த மோ என்ற தமிழ்ப் படம் மூலம் அறிமுகமானார்.  

## தொழில்
சுரேஷ் ரவி சென்னையில் பிறந்து வளர்ந்தவர். ஜெயா பொறியியல் கல்லூரியில் தனது கணினி அறிவியல் பட்டத்தைப் பெற்ற இவர், இன்ஃபோசிஸில் திட்ட மேலாளராக பணியாற்றுவதற்கு முன்பு சன் மியூசிக் தொலைக்காட்சியில் தொலைக்காட்சித் தொகுப்பாளாராக பணியிலிருந்தார். பின்னர் இவர் இன்போசிஸில் தனது வேலையை விட்டுவிட்டு சுமார் ஆறு மாத காலத்திற்குப் பிறகு மீண்டும் சன் மியூசிக் நிறுவனத்தில் சேர்ந்தார். புவன் நுல்லான் எழுதி இயக்கி 2016 ஆம் ஆண்டில் வெளிவந்த தமிழ் திகில் திரைப்படமான மோ என்ற திரைப்படத்தின் மூலம் அறிமுகமானார். ஐஸ்வர்யா ராஜேஷ், ரமேஷ் திலக், தர்புகா சிவா ஆகியோரும் இதில் முக்கிய கதைப்பாத்திரங்களில் நடித்திருந்தனர். முனீஷ்காந்த் ராம்தாஸ், பூஜா தேவரியா, செல்வா, மற்றும் மைம் கோபி ஆகியோர் துணை வேடங்களில் நடித்திருந்தனர்.
# சி. ஆர். பார்த்திபன்


**ச. இரா. பார்த்திபன்** (*C. R. Parthiban*, 1929 – 25 சனவரி 2021) இந்தியத் தமிழ்த் திரைப்பட, மற்றும் நாடக நடிகர் ஆவார். இவர் *வீரபாண்டிய கட்டபொம்மன்* (1959) திரைப்படத்தில் ஜாக்சன் துரையாக நடித்துப் புகழ் பெற்றார். தமிழ், தெலுங்கு, இந்தி என நூற்றுக்கும் மேற்பட்ட திரைப்படங்களில் நடித்துள்ளார்.  

## வாழ்க்கைக் குறிப்பு
வேலூரை சொந்த ஊராகக் கொண்ட பார்த்திபன், பள்ளிப் படிப்பின் பின், மேல்படிப்புக்காக 1946 இல் சென்னை வந்து லயோலா கல்லூரியில் படித்து, பொருளியலில் இளங்கலைப் பட்டம் பெற்றார். பள்ளியிலும், கல்லூரியிலும் நாடகங்களில் நடித்தார். பட்டம் பெற்ற பின்னர் தலைமைச் செயலகத்தில் பணியாற்றினார். பின்னர் நாடகங்களில் பல வேடங்களில் நடிக்க ஆரம்பித்தார். ‘வீரபாண்டிய கட்டபொம்மன்’ நாடகத்திலும் இவர் நடித்துள்ளார்.  

முதன் முதலில் ஜெமினி ஸ்டூடியோவில் 'இன்சனியாத்' என்ற இந்தித் திரைப்படம் ஒன்றில் நடிக்க வாய்ப்புக் கிடைத்தது. அதன் பிறகு 'புதுமைப்பித்தன்' (1957) தமிழ்த் திரைப்படத்தில் டி. ஆர். ராஜகுமாரிக்கு அண்ணனாக, நாடகக் குழுத் தலைவனாக நடித்தார். இரும்புத்திரை, வஞ்சிக்கோட்டை வாலிபன், மோட்டார் சுந்தரம் பிள்ளை என ஜெமினியின் பல படங்களில் நடித்தார்.  

கிட்டத்தட்ட 120 படங்களில் நடித்திருக்கிறார். 1982 இல் *கோழி கூவுது* படத்தில் *அண்ணே அண்ணே* பாடல் காட்சியில் சிறப்பாக நடித்துப் பாராட்டுப் பெற்றார்.  

## மறைவு
சக்ரவர்த்தி ஆர். பார்த்திபன் 2021 சனவரி 25 இல் தனது 91-வது அகவையில் சென்னையில் காலமானார்.  

## நடித்த சில திரைப்படங்கள்
- புதுமைப்பித்தன் (1957)
- அன்னையின் ஆணை
- இரும்புத்திரை
- வஞ்சிக்கோட்டை வாலிபன்
- வீரபாண்டிய கட்டபொம்மன்
- மோட்டார் சுந்தரம் பிள்ளை
- மூன்றெழுத்து
- பணமா பாசமா
- சுமைதாங்கி
- திக்கற்ற பார்வதி
- கோழி கூவுது (1982)
# அட்டாக் ஆன் டைட்டன்



ஒரு சப்பானிய மங்கா தொடர் ஆகும். ஹாஜிமே இசயாமா எழுதி வரையப்பட்டுள்ளது. இந்த மங்காவில், மனிதர்களை உண்ணும் அரக்கர்களிடமிருந்து தப்பிக்க மனிதர்கள் மாபெரும் சுவர்களுக்குள் வாழ்கின்றனர்; தனது தாயாரின் மரணம் மற்றும் பிறந்த ஊரின் அழிவிற்கு காரணமான மனித-அரக்கர்கள் மீது பழிவாங்கும் கதாநாயகன் எரென் யேகரின் கதையாகும்.  

அட்டாக் ஆன் டைட்டன் அனிமே நான்கு பருவங்களாக தயாரிக்கப்பட்டது. முதல் பருவம் ஏப்ரல் முதல் செப்டம்பர் 2013 வரை ஒளிபரப்பானது. பின்னர் இரண்டாம் பருவம் ஏப்ரல் முதல் சூன் 2017 வரை ஒளிபரப்பானது. மூன்றாம் பருவம் இரண்டு பாகங்களாக வெளியானது. முதல் பாகம் சூலை முதல் அக்டோபர் 2018 வரையும், இரண்டாம் பாகம் ஏப்ரல் முதல் சூலை 2019 வரையும் ஒளிபரப்பானது. நான்காம் மற்றும் இறுதி பாகம் திசம்பர் 2020 இல் ஒளிபரப்பாக துவங்கியது.  

*அட்டாக் ஆன் டைட்டன்* பெரிதும் புகழ் பெற்றுள்ளது. , 10கோடியிற்கும் மேலான பதிப்புகளை விற்றுள்ளது.  

## விமர்சனங்கள்

### விமர்சகர்கள்
"இன்றைய சமூகத்தில் இளைஞர்கள் அனுபவிக்கும் நம்பிக்கையின்மையினை அட்டாக் ஆன் டைட்டன் காட்டுவதாக" பல்வேறு விமர்சகர்கள் குறிப்பிட்டுள்ளனர். சில காட்சிகள் கரடுமுரடாக உள்ளன என்று சிலர் விமர்சித்துள்ளனர்.  

### விருதுகள்
கொடான்சா மங்கா விருதினை 2011 இல் வென்றது.  

### சீன தடை
2015 ஆம் ஆண்டில், சீன கலாச்சார அமைச்சகம் அட்டாக் ஆன் டைட்டனின் மங்கா மற்றும் அனிமேயினை தடை செய்தது. 2015 வரை 38 சப்பானிய அனிமே/மங்காக்கள் தடை செய்யப்பட்டுள்ளன.  

## அரசியல் அர்த்தங்கள்
*அட்டாக் ஆன் டைட்டன்* சப்பானில் மட்டுமல்லாது உலகளவில் பெரிதும் தாக்கத்தினை ஏற்படுத்தியது. உதாரணத்திற்கு, சீனா மற்றும் தைவான் இல் அட்டாக் ஆன் டைட்டன் அனிமேயின் புகழ் பற்றிய செய்தி, மே 27, 2013 அன்று ஆங்காங் இன் இலவச பத்திரிக்கை *ஏஎம்730* இன் முதல் பக்கத்தில் இடம் பெற்றது. சில எதிர்புகளையும் பெற்றுள்ளது. தென் கொரியாவின் *எலக்டிரானிக்சு டைம்சு* மாதயிதழ் சப்பனிய பிரதமர் சின்சோ அபேயின் அரசியல் தாக்கங்களை பரப்புவதாக விமர்சித்துள்ளது. படிப்பவர்கள் மனதில் பல்வேறு அரசியல் அர்த்தங்களை கொண்டுவந்ததற்கு இசயாமா பெரிதும் பாராட்டப்பட்டார்.
# ஆர்ச்சரைட்டு



**ஆர்ச்சரைட்டு** *(Archerite)* என்பது (K,NH<sub>4</sub>)H<sub>2</sub>PO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகைக் கனிமமாகும். ஆத்திரேலியாவிலுள்ள நியூ சவுத் வேல்சு பல்கலைக்கழகத்தின் உயிரியல் பேராசிரியரான மைக்கேல் ஆர்ச்சர் (பிறப்பு 25 மார்ச்சு 1945) கண்டுபிடித்த காரணத்தால் அவரது பெயர் இக்கனிமத்திற்குச் சூட்டப்பட்டுள்ளது. மேற்கு ஆத்திரேலியாவிலுள்ள டந்தாசு சையர் பகுதியின் சாலையோர கிராமமான மதுராவிலுள்ள பெட்ரோகேல் குகையில் ஆர்ச்சரைட்டு முதன் முதலில் கண்டறியப்பட்டது. கடற்பறவைகள், வௌவால்கள் போன்றவற்றின் கழிவுகள் கொண்ட குகைகளின் சுவர்களில் மேற்படிவுகளாகவும், தொங்கூசிப் பாறைகளாகவும் ஆர்ச்சரைட்டு காணப்படுகிறது.  

பன்னாட்டு கனிமவியல் சங்கம் ஆர்ச்சரைட்டு கனிமத்தை Aht என்ற குறியீட்டால் அடையாளப்படுத்துகிறது.
# அடென்சியோயைட்டு



**அடென்சியோயைட்டு** *(Atencioite)* என்பது CaFeMgBe(PO)(OH)•6HO என்ற மூலக்கூற்று வாய்ப்பாட்டால் விவரிக்கப்படும் ஒரு கால்சியம் இரும்பு பாசுப்பேட்டு வகைக் கனிமமாகும். பிரேசில் நாட்டிலுள்ள மினாசு கெரைசு மாநிலத்தின் திவினோ தாசு லாரன்யெய்ராசு நகராட்சியில் முதன் முதலில் அடென்சியோயைட்டு கனிமம் கண்டறியப்பட்டது. ஒளிபுகும் தன்மையும் பசுமை கலந்த பழுப்பு நிறமும் கொண்ட கனிமமாக அடென்சியோயைட்டு கிடைக்கிறது. பிரேசில் நாட்டின் சாவோ பாவ்லோ பல்கலைகழகத்தின் கனிமவியல் பேராசிரியரான அடென்சியோவின் நினைவாக கனிமத்திற்கு அடென்சியோயைட்டு என பெயர் சூட்டப்பட்டது. பன்னாட்டு கனிமவியல் சங்கம் Aco என்ற குறியீட்டால் அடென்சியோயைட்டு கனிமத்தை அடையாளப்படுத்துகிறது.